Publication: Magyar Közlöny
Issue: MK-2011-85 (Year: 2011, Number: 85)
Era: contemporary
Section: A szociális igazgatásról és szociális ellátásokról szóló 1993. évi III. törvény (a továbbiakban: Szt.) 20/C. §-a helyébe
Paragraph Index: 1388

20. § Az Szt. 33. §-a a következõ (7) bekezdéssel egészül ki: „(7) A települési önkormányzat rendeletében az aktív korúak ellátására való jogosultság egyéb feltételeként elõírhatja, hogy a kérelem benyújtója, illetve az ellátás jogosultja a lakókörnyezete rendezettségének biztosítására vonatkozó, a rendeletében megállapított feltételeket teljesítse. A lakókörnyezet rendezettségének biztosítása körében a kérelmezõ vagy jogosult által életvitelszerûen lakott lakás vagy ház és annak udvara, kertje, a kerítéssel kívül határos terület, járda tisztán tartása, az ingatlan állagának és rendeltetésszerû használhatóságának, valamint higiénikus állapotának biztosítására irányuló kötelezettség írható elõ. A rendeletben megállapított feltételek teljesítésére a kérelmezõt, illetve a jogosultat megfelelõ, de legalább ötnapos határidõ tûzésével a jegyzõnek – az elvégzendõ tevékenységek konkrét megjelölésével – fel kell szólítania.”

Source: https://magyarkozlony.hu/hivatalos-lapok/dab93ef982f578769093bd104365bbd78c3cd282/dokumentumok/faf6bf42a99b8c3713461449ace716af11a09ef5/letoltes